Стари систем: У такмичењу 2012/13. требало је да учествује укупно 24 екипе (због каснијих отказа учествовао је 21 тим), а број учесника сваке државе је одређен према оствареним резултатима на последњем Европском првенству. Сваки савез имао је право на више својих учесника зависно од релевантности својих националних шампионата, једине земље које су имале привилегију да имају 2 обезбеђена места (првак и вицепрвак) су Србија, Црна Гора, Мађарска, Италија, Немачка, Шпанија, Хрватска и Грчка, док савези Холандије, Румуније, Македоније и Турске имале једно обезбеђено место у такмичењу, чиме се долази до бројке од 20 клубова. За последња 4 места клубови су се борили кроз квалификације. Црна Гора и Македонија нису пријавиле своје тимове за Лигу шампиона 2012/13.